Lille husedderkop (Tegenaria domestica)

Navngivet af Clerck 1757

Beskrivelse

Lille husedderkop er, som navnet antyder, mindre end sin store slægtning Stor husedderkop, med hvem den også dele mange lighedstræk. Hunnen kan blive op mellem 9 til 10 mm og hannen op mellem 6 til 9 mm.

Forkroppen er brun i lyse nuancer med mørke markeringer i form af striber. Bagkroppen ligner meget Stor husedderkop med sine brune og mørke vinkelformede tegninger. Benene er enten med ringe eller pletter og det der adskiller den visuelt fra Stor husedderkop som har ensfarvede ben. Hannen er mørkere i farverne end hunnen, hannen har mørkere farvede lår og har længere ben.

Udbredelse

Lille husedderkop er udbredt i hele Verden. Den formodes at være blevet spredt med eksport og import af tømmer fra starten af 1600-tallet.

Levevis

Lever primært i huse, skure eller i umiddelbar nærhed af disse.

Lille husedderkop laver et typisk tragtspinder spind som består af et tæppe der leder til en tunnel med en flugtvej bagud. Den er aktiv om natten og på grund af dens dårlige syn orienterer den sig ved hjælp af vibrationer i spindet.

Lille husedderkop kan blive op til 3-4 år gammel alt efter omgivelses temperatur og hvor mange byttedyr der er tilgængelige.

Jagt

Lille husedderkop er en aktiv og adræt jæger, de bruger både deres syn, vibrationer og høje løbe hastighed til at nedlægge deres bytte. De reagerer på lys og store bevægelser, alt efter om de opfatter det som en trussel eller bytte vil de skifte fra at vandre hvileløst omkring til at løbe meget hurtigt i korte intervaller, stoppe op, sonderer terrænet og løbe igen.

Når et bytte lander i tæppespindet vil Lille husedderkop løbe ud fra sit skjul i tragtspindets tunnel og angribe byttet, slæbe det med ned i tunnellen hvor det bliver spist med det samme, det er sjældent at Lille husedderkop gemmer bytte til senere.

Reproduktion

Hanner vil vandre rundt for at lede efter hunner at parre sig med, det er oftest her at man ser Lille husedderkop gå rundt indendøre. Hannen parre sig med en eller flere hunner og dør umiddelbart efter, dog ikke ved hunnens angreb. Parringen foregår stille og roligt.

Hunnen lægger ca. 50 æg i en lille kokon som bliver gemt bagerst i spindet eller i nærheden, det kan være den bliver kamufleret med planterester. Alt efter hvor meget mad der er tilgængeligt for hunnen lægger hun 2-3 æggekokoner og dør efter at have udtømt sine æggereserver.

Observationer

05. august 2013

Observeret under brædder der var stablet ved siden af hus.

Lokationer for observationer

Center map Get Directions

Referencer

https://en.wikipedia.org/wiki/Tegenaria_domestica

http://www.fugleognatur.dk/artsbeskrivelse.asp?ArtsID=2141